
... Crkva uči da nema prave slobode bez istine. 
»Istina i sloboda su ili skupa povezane ili skupa 
nesretno propadaju«. U društvu u kojem se istina ne 
spominje niti traži, slabi i svaki oblik istinskog 
ostvarenja slobode, otvarajući put libertinizmu i 
individualizmu, štetnima za očuvanje 
dobra osobe i cijelog društva... 

Doktrinalna Nota br. 7. 

Etika, koju zastupa i promiče Katolička Crkva je uni¬ 
verzalna. To znači daje obavezujuća za sve ljude bez 
obzira na njihovu religioznost ili svjetonazor. Etički 
stavovi Katoličke Crkve su uvijek dosljedno praved¬ 
ni, pošteni i konstruktivni, a također i dosljedno 
izražavaju i primjenjuju pravu dobrotu i ljubav. 

Kada katolici u javnom društvenom ili političkom 
životu zastupaju katoličke stavove, oni ih ne zastupa¬ 
ju zato što su katolički, nego zato što su najbolji, i 
to najbolji za sve ljude, i za katolike i za nekatolike. 
Najbolji su za sve zato što su dosljedno pravedni i 
pošteni, a ako nisu takvi, onda nisu niti katolički. 

Izdavač 


IZDAVAČ: Udruga obiteljski centar — Zagreb 
ZA IZDAVAČA: Manja Živković 
ISBN 953-99181-0-3 

TREĆA NAKLADA: 85.000 primjeraka 
PREVODILAC: Slavko Antunović 
Copyright za hrvatski tekst Doktrmalne note © 2002 TKA 
TISAK: Kika graf, Zagreb 



PREDGOVOR 


S osobitim zadovoljstvom prihvatio sam napisati 
kratki predgovor drugom hrvatskom izdanju Dok- 
trinalne note o nekim pitanjima vezanim uz sudjelo¬ 
vanje katolika u političkom životu, koje izdaje Obi¬ 
teljski Centar. 

Originalni dokument odobrio je blagopokojni 
Sveti Otac, sluga Božji Ivan Pavao II. 21.studenog 
2002. primivši u audijenciju uzoritog kardinala Jo- 
sepha Ratzingera, tada pročelnika Kongregacije za 
nauk vjere, i preuzvišenog mons. Tarcisija Bcrto- 
nea, u to vrijeme tajnika iste Kongregacije. 

Kada je 2003. Udruga Obiteljski Centar priredila 
u Zagrebu tribinu za svečano predstavljanje svog 
prvog izdanja ovog dokumenta nije se ni slutilo da 
će nakon dvije godine na Petrovu stolicu Božja Pro¬ 
vidnost pozvati pročelnika Kongregacije za nauk 
vjere, koji će uzeti ime Benedikt XVI., a da će on 
izabrati tadašnjeg tajnika istog dikasterija za kardi¬ 
nala i Državnog tajnika. 

Na toj tribini, na koju sam ljubezno bio pozvan, 
napomenuo sam da se radi o dokumentu jedne od 

Kongregacija Rimske Kurije, a ne o dokumentu ko¬ 
ji je potpisao papa. Ipak - nadodao sam tada - nala¬ 
zimo se u okviru papinog redovitog naučavanja, jer 
je Sveti Otac odobrio Notu i naložio njeno objavlji¬ 
vanje. Danas, s papom Benediktom XVI. kao vr¬ 
hovnim pastirom univerzalne Crkve, Doktrinalna 
nota dobiva na težini i na autoritetu. 

Kao predstavnik Svetog Oca u Republici Hrvat¬ 
skoj drago mi je što mogu doprinijeti poznavanju i 
širenju ovog Dokumenta koji jasno odražava na- 
učavanje Rimskih Prvosvećenika i Drugog vatikan¬ 
skog koncila i trajno se poziva na Sveto Pismo i na 
neprekinutu tradiciju Crkve. 

Stoga izražavam najbolje želje da javni život ove 
ljubljene zemlje i nadalje prožimlju principi socijal¬ 
nog nauka Crkve i da velikodušno zalaganje katoli¬ 
ka u politici učvrsti uzvišene vrednote pravde, soli¬ 
darnosti i mira koje će Hrvatsku voditi uvijek ve¬ 
ćem duhovnom i materijalnom napretku u znaku 
demokracije i pravne Države. 

Nadbiskup Mons Francisco-Javier Lozano 
apostolski nuncij u Republici Hrvatskoj 

RIJEČ IZDAVAČA 


Zahvala za pomoć pri izdavanju Note 

Udruga Obiteljski Centar — Zagreb s velikom radošću i zah¬ 
valnošću Izvještajnoj Katoličkoj Agenciji i drugim dobročini¬ 
teljima predaje hrvatskoj javnosti ovo izdanje namijenjeno 
darivanju. 

Darivanje Doktrinalne note 

Želimo da darivanjem ovog izdanja što više doprinesemo razumi¬ 
jevanju, prihvaćanju i prakticiranju poštenja, pravednosti, dobrote 
i ljubavi u hrvatskom privatnom i javnom životu. 

Nota je namijenjena svim ljudima 

Svaki stav Katoličke Crkve glede međuljudskih odnosa može 
se dovoljno argumentirati, obrazložiti i poduprijeti pozivan¬ 
jem na svakom razumljivu i svakome prihvatljivu pravednost, 
poštenje, dobrotu i ljubav. Kad kažemo svakome, tu mislimo 
uz katolike i ostale kršćane, nekršćane, ateiste i agnostike. 
Svatko tko želi biti dosljedno pošten i pravedan prepoznati će 
u ovom dokumentu realan pristup čovjeku i društvu. 

Razjašnjavanje pojmova iz Note 

Da bi se olakšalo razumijevanje i prihvaćanje ovog dokumen¬ 
ta, izdavač je na kraju teksta dodao natuknice o nekim pojmo¬ 
vima upotrebljenim ili vezanim uz sadržaj Doktrinalne Note. 
Radi bolje preglednosti izdavač je dodao međunaslove u iz¬ 
vorni tekst. 


Izdavač 

KONGREGACIJA ZA NAUK VJERE 


DOKTRINALNA NOTA 

O NEKIM PITANJIMA VEZANIM 
UZ SUDJELOVANJE KATOLIKA U 
POLITIČKOM ŽIVOTU 


Kongregacija za nauk vjere , poslušavši također mišljenje 
Papinskog vijeća za laike smatrala je shodnim objaviti ovu 
»Doktrinalnu notu o nekim pitanjima vezanim uz sudelo- 
vanje katolika u političkom životu«. Nota je upućena bi¬ 
skupima Katoličke crkve i, na osobit način, katoličkim po¬ 
litičarima i svim vjernicima koji su poz\ : ani sudjelovati u 
javnom i političkom životu demokratskih društava. 

I. TRAJAN NAUK 

Kršćani trebaju djelovati na svim područjima 
javnog i društvenog života 

1. Zauzimanje kršćana u svijetu tijekom dvijetisućljetne 
povijesti pronašlo je mnoštvo različitih izražaja. Jedan je 
od tih sudjelovanje kršćana u političkom životu: kršćani, 
kao što je govorio jedan od crkvenih pisaca iz prvih stol¬ 
jeća, »sudjeluju u javnom životu kao građani« 1 . 

Crkva među svojim svecima časti brojne muškarce i 
žene koji su služili Bogu velikodušnom zauzetošću u po¬ 
litičkom djelovanju i vršenju vlasti. 

Među njima je i sv. Toma More, proglašen zaštitni¬ 
kom ljudi iz vlasti i političara. On je posvjedočio svojim 
mučeništvom »neotuđivo dostojanstvo čovjekove savje¬ 
sti« 2 . Premda izvrgnut različitim oblicima psihološkog 


1 Pismo Diognetu, 5,5; usp. Katekizam Katoličke crkve, br. 2240. 

2 Ivan Pavao U., Apostolsko pismo u obliku Motu propria Proglašenje sve¬ 
tog Tome Mora zaštitnikom ljudi iz vlasti i političara, 1: AAS 93 (2001.), 76. 

pritiska, sveti Toma nije pristao na kompromis. Ne odri¬ 
čući se »postojane vjernosti legitimnoj vlasti i institucija¬ 
ma« kojom se odlikovao, poručio je svojim životom i 
smrću da se »čovjek ne smije odijeliti od Boga, niti poli¬ 
tika od morala« 3 . 

Današnja demokratska društva u kojima svi - što tre¬ 
ba pohvaliti - u istinskoj slobodi izravno sudjeluju u 
vođenju javnih poslova 4 5 , zahtijevaju od građana, kršća¬ 
na i nekršćana, nove i Šire oblike sudjelovanja u javnom 
životu. Svojim glasom na izborima za predstavnike za¬ 
konodavne i izvršne vlasti, kao i na druge načine, svi mo¬ 
gu pridonijeti oblikovanju političkih rješenja i zakonskih 
odluka koje. po njihovu mišljenju, u većoj mjeri koriste 
općem dobru 3 . 

V 

Život u demokratskom političkom sustavu ne bi se 
mogao plodonosno razviti bez djelatnog, odgovornog i 
velikodušnog uključivanja svih, »dakako u različitosti i 
komplementarnosti oblika, razina, dužnosti i odgovor¬ 
nosti« 6 . 


3 hm, 4. 

4 Usp. Drugi vatikanski koncil. Pastoralna konstitucija Gaudium el s pes. 31; 
Katekizam Katoličke crkve, br. 1915. 

5 Usp. Drugi vatikanski koncil. Pastoralna konstitucija Gaudium eispes, 75. 

6 Ivan Pavao II., Apostolska pobuđnica, Christifideles laici, 42: AAS 81 
(1989.). Ova doktrinalna nota odnosi se na sudjelovanje u političkom 
životu vjernika laika. Biskupi Crkve imaju pravo i dužnost primjenjivati 
moralna načela i na područje društvenosti: »unatoč tome aktivno sudjelo¬ 
vanje u političkim strankama pridržano jc vjernicima laicima« (isto, 60). 

U javnom i političkom životu vjernici i laici 
djeluju kao građani i na vlastitu odgovornost 

Izvršavanjem svojih građanskih dužnosti, »vođeni svo¬ 
jom kršćanskom savješću« 7 , u skladu s pripadajućim joj 
vrijednostima, vjernici laici vrše također svoju zadaću 
prožimanja vremenitog reda kršćanskim duhom, poštu¬ 
jući njegovu narav i opravdanu autonomiju* 5 , te sura¬ 
đujući sa ostalim građanima prema specifičnoj stručno¬ 
sti i na vlastitu odgovornost*. 

Posljedica toga temeljnog učenja Drugog vatikan¬ 
skog koncila je da se »vjernici laici ne mogu nipošto 
odreći sudjelovanja u 'politici’, to jest u mnogostrukom i 
raznovrsnom gospodarskom, društvenom, zakonodav¬ 
nom, upravnom i kulturnom djelovanju koje teži suvi¬ 
slom i institucionalnom promicanju općeg dobra« 10 , što 
uključuje promicanje i obranu dobara, kao što su javni 
red i mir, sloboda i jednakost, poštivanje ljudskog života 
i okoliša, pravednost, solidarnost, itd. 


Usp. Kongregacija za kler, Direktorij za službu i žiivt prezbitera, (31. ožujka 
1994.), 33. 

7 Drugi vatikanski konci!. Pastoralna konstitucija ( jaudium et spo, 76. 

S Usp. isto, 36. 

9 Usp. Drugi vatikanski koncil, Dekret ApostoHeam actuositutem , 7; Dog¬ 
matska konstitucija Lumen genlium, 36, Pastoralna konstitucija Gauditim 
etspes. 31 i 43. 

10 Ivan Pavao II., Aposlolska poliudnica Christifukles laici, 42. 

Ova nota podsjeća na neka načela svojstvena 
kršćanskoj savjesti 

Ova nota nema namjeru izložiti cjelokupni nauk Crkve o 
tom pitanju, koji je u svojim hitnim crtama sažet u Kate¬ 
kizmu Katoličke Crkve, nego namjerava samo dozvati u 
svijest neka načeta koja su svojstvena kršćanskoj savjesti 
i koja nadahnjuju društveno i političko zauzimanje kato¬ 
lika u demokratskim društvima". I to poradi toga što su 
se u ovo posljednje doba, često pod pritiskom svjetskih 
događanja, javila dvosmislena usmjerenja i diskutabilna 
stajališta zbog kojih je nužno pojasniti neke važne sa¬ 
stavnice učenja Crkve na tome području. 


11 U posljednja dva stoljeća, papinsko se Učiteljstvo više put oglasilo o te¬ 
meljnim pitanjima vezanim uz društveni i politički poredak. Usp. Lav 
XIII., Enciklika Diutumum illud. ASS 14(1,SSI.-1882.); Enciklika Immor- 
lule Dei, ASS 18 (1885.-1886.); Enciklika IJU rtas pruestamissimum, ASS 
20 ( 1887.-1888.); Enciklika Rcmm novarum, ASS 23 (1890.-1891.): Bene- 
dikt XV., Enciklika Pacem Dei mamišpulcherrimum, AAS 12 (1920.); Pio 
XI, Enciklika Quadragesimo amto, AAS 23 (1931.); Enciklika Mit bren- 
nender Sorge , AAS 29 (1937.) 145-167; Enciklika Dh'tni Kedemptoris, 
AAS 29 (1937.) 78 si.: Pio XII-, Enciklika Summi Pomiftcalus, AAS 31 
(1939.) 423 si.; Božične jroruke J941.-1944.: Ivan XXIII.. Enciklika Mater 
et magistra , AAS 53 (1961.) 401^64: Enciklika Pacem in tenis AAS 55 
(1963.) 257-304; Pavao VI., Enciklika Popitlorum progressio , AAS 59 
(1967.) 257-299; Apostolsko pismo Oaogesitna adveniens, AAS 63 
(1971.) 401-441. 

II. NEKE KLJUČNE TOČKE 
U TRENUTNIM KULTURALNIM 
I POLITIČKIM RASPRAVAMA 

2. Građansko se društvo danas nalazi u složenom kultu¬ 
ralnom procesu koji pokazuje svršetak jednog razdoblja 
i nesigurnost zbog početka nečega novog što se pomalja 
na obzoru. Velika postignuća našeg doba pokazuju čov¬ 
jekov napredak u dostizanju životnih uvjeta primjereni¬ 
jih čovjekovu dostojanstvu. 

Porast odgovornosti prema zemljama koje su još uvi¬ 
jek na putu razvoja nesumnjivo je znak od velike važno¬ 
sti, koji pokazuje sve veću osjetljivost za opće dobro. Za¬ 
jedno s tim, ipak, ne mogu se prešutjeti stvarne opasno¬ 
sti koje određena stremljenja u društvu promiču kroz za¬ 
konodavstva, niti sc smiju zanemariti posljedice koje će 
to imati po buduće naraštaje. 


Etički pluralizam je neprihvatljiv 

Danas je na snazi svojevrsni kulturalni relativizam što se 
jasno ispoljava u teoretskoj razradi i obrani etičkog plu¬ 
ralizma, koji opravdava dekadenciju i napuštanje raz¬ 
loga i načela naravnog moralnog zakona. _ 

Slijedom tog stremljenja nije neobično, nažalost, čuti 
u javnosti izjave u kojima se tvrdi da je taj etički plurali¬ 
zam sam preduvjet za demokraciju 12 . 

Kao rezultat, građani za vlastita moralna opredjeljen¬ 
ja traže potpunu autonomiju dok zakonodavci smatraju 
da posluju tu slobodu odlučivanja donoseći zakone koji 
ne uzimaju u obzir načela naravne etike popuštajući ta¬ 
ko pred određenim prolaznim moralnim i kulturalnim 
usmjerenjima”, kao da bi sva shvaćanja života bila jed¬ 
nako vrijedna. 

Istodobno, prijetvorno se poziva na vrijednost tole¬ 
rancije kada se od većine građana, medu njima i katoli¬ 
ka, traži da svoj doprinos društvenom i političkom živo¬ 
tu - putem legitimnih sredstava koja su u demokraciji 
svima dostupna - ne zasnivaju na shvaćanju osobe i 
općeg dobra koje smatraju istinitima i ispravnima. 

Pošteno i pravedno je ono Što priznaje i poštuje 
stvarne i cjelokupne čovjekove potrebe i interese. 

Sama povijest 20. stoljeća pokazuje kako su u pravu oni 
građani koji prepoznaju pogresnost relativizma i, zajed- 


12 Usp. Ivan Pavao II.. Enciklika Ceniesinms anims, 46: AAS 82 (1091.); 
Enciklika Veritatis splendor, 101: AAS 85 (1992.). 1212-1212; Govor tali- 
janskom parlamentu, 5: LOssen More Romana (15. studeni 2002.). 

13 Usp. Ivan Pavao II.. Enciklika Evangelium vime. 22: AAS 87 (1995.) 
425-426. 

no s tim. shvaćanja da ne postoji moralna norma ukori¬ 
jenjena u narav ljudskog bića, koja mora voditi naše 
shvaćanje čovjeka, općeg dobra i države. 

3. To relativističko poimanje pluralizma, naravno, nema 
ništa zajedničko s legitimnom slobodom građana kato¬ 
lika da medu političkim mišljenjima izaberu ona koja su 
spojiva s vjerom i naravnim moralnim zakonom i koja se 
prema njihovu kriteriju najbolje podudaraju sa zahtjevi¬ 
ma općeg dobra. 

Politička sloboda nije i ne može se temeljiti na relati- 
vističkoj ideji da su sva poimanja čovjekova dobra jedna¬ 
ko istinita i vrijedna, već, radije, na činjenici da su poli¬ 
tička djelovanja, korak po korak, upravljena što kon- 
kretnijem ostvarenju istinskog dobra čovjeka i društva u 
određenom povijesnom, zemljopisnom, gospodarskom i 
kulturalnom kontekstu. 

Prava demokracija ne prihvaća nikakvu nepravdu 

lz specifičnosti zadaća koje treba ostvariti i različitosti 
okolnosti općenito proizlazi pluralnost političkih usmje¬ 
renja i rješenja. Nije zadaća Crkve izložiti konkretna 
rješenja - a još manje predlagati pojedina rješenja kao 
jedina prihvatljiva - za ovozemna pitanja koja je Bog 
prepustio slobodnom i odgovornom sudu svakog poje¬ 
dinca, premda je njezino pravo i dužnost izreći moralne 


15 




sudove o svjetovnim pitanjima kada se to traži od vjere 
ili moralnog zakona 14 . 

Ako kršćani moraju »u uređenju vremenitih stvari 
priznati kao legitimna mišljenja koja se međusobno raz¬ 
likuju« 15 , jednako tako su pozvani odbaciti, kao štetno 
za demokratski život, shvaćanje pluralizma koje se za¬ 
sniva na moralnom relativizmu. Demokracija naime 
mora počivati na istinskim i čvrstim temeljima, to jest 
neopozivim etičkim načelima koji po svojoj naravi i svo¬ 
joj ulozi predstavljaju sam temelj društvenog života. 

Na razini konkretnog političkog djelovanja općenito 
mogu postojati različite političke stranke u kojima kato¬ 
lici mogu djelovati kako bi ostvarili - osobito kroz parla¬ 
mentarna zastupanja - svoje pravo i obvezu da doprino¬ 
se izgradnji građanskog života svoje zemlje 16 . 

Prihvatljivi pluralizam bira između više 
pravednih i poštenih rješenja 

Tomu je tako zbog naravi određenih odluka vezanih uz 
društveni poredak koje dopuštaju više mogućih načina 
ostvarenja istih temeljnih vrijednosti. A također i mo¬ 
gućnosti, zatim činjenice da su često moralno prihvatlji¬ 
ve različite strategije za ostvarenje ili jamčenje iste te- 


14 Usp. Drugi vatikanski koncil, Pastoralna konstitucija Gaudium e: spes, 76. 

15 Isto. 75. 

16 Usp. isto, 43 i 75. 

mcljne vrijednosti, mogućnosti da se na različiti način 
tumače temeljna načela političke teorije, a također i 
tehničke složenosti dobrog dijela političkih problema. 
To se ipak ne smije pomiješati s nejasnim pluralizmom u 
odabiru moralnih načela ili bitnih vrijednosti. 

Opravdana pluralnost vremenitih izbora u samom je 
korijenu djelovanja katolika u politici i izravno je pove¬ 
zana s kršćanskim moralnim i društvenim učenjem. Tog 
su se učenja katolici laici dužni držali pri sudjelovanju u 
političkom životu kako bi bili sigurni da je ono u znaku 
dosljedne odgovornosti za vremenite stvarnosti. 

Ispravno shvaćanje osobe je temelj uspješne 
demokracije 

Crkva je svjesna da demokracija s jedne strane na naj¬ 
bolji način izražava izravno sudjelovanja građana u poli¬ 
tičkim odlukama, a s druge je moguća samo u mjeri u 
kojoj ima u svom temelju ispravno shvaćanje osobe' 1 . 

Sudjelovanje katolika u političkom životu ne smije ni¬ 
čim ugroziti to načelo, jer bi se u suprotnom zanijekalo 
kršćansku vjeru u svijetu i unutarnje jedinstvo i dosljed¬ 
nost samih vjernika. 

Demokratsko ustrojstvo na kojem se suvremena dr¬ 
žava nastoji izgraditi bilo bi poprilično krnje ukoliko u 
njegovu središtu ne bi bila osoba. Poštivanje je osobe to 
koje demokratsko sudjelovanje čini mogućim. 


17 Usp. išlo, 25. 

Kao što uči Drugi vatikanski koncil, zaštita »prava 
osobe jest. naime, nuždan uvjet da građani, bilo pojedi¬ 
načno ili udruženi, mogu aktivno sudjelovati u životu i 
upravi javnih poslova« 1 *. 


Nepovredivost ljudskog života je jedan od bitnih 
temelja svake društvene pravednosti 

4. Polazeći otud grana se složena mreža današnjih pro¬ 
blema, uključujući neka s kojima se prošli naraštaji nisu 
nikada suočili. Znanstveni napredak, doista, urodio je 
postignućima koja pobuđuju nemir u savjestima i koja 
nameću iznalaženje rješenja koja će biti kadra poštivati 
na dosljedan i postojan način etička načela. 

Istodobno, iznose se zakonski prijedlozi koji, ne mareći 
za posljedice koje će to imati po egzistenciju i budućnost 
naroda u smislu oblikovanja uljudbi i društvenih ponašan¬ 
ja, nasrću na samu nepovredivost ljudskog života. 


Obaveza je suprotstaviti se svakom zakonu koji 
napada ljudski život 


Katolici, u tim teškim prilikama, imaju pravo i dužnost 
podsjećati društvo na dublji smisao života i odgovornost 
svakoga u tom pogledu. Ivan Pavao II., nastavljajući 

18 hlo, n. 

trajni nauk Crkve, više je put ponovio da oni koji su iz¬ 
ravno uključeni u zakonodavna predstavništva imaju 
»preciznu obvezu da se suprotstave« svakom zakonu ko¬ 
ji napada ljudski život. Njima, kao i svakom katoliku, ni¬ 
je moguće sudjelovati u širenju mišljenja u korist takvog 
zakona, niti je ikom od njih dopušteno za njega glasova¬ 
ti"'. 

To ne sprječava, kao što uči Ivan Pavao TI. u enciklici 
Evangelium vitae govoreći o slučaju kada nije moguće 
otkloniti ili potpuno dokinuti zakon o pobačaju koji je 
već na snazi ili predložen za glasovanje, da »jedan za¬ 
stupnik, čije bi osobno apsolutno protivljenje pobačaju 
bilo jasno i svima poznato, dozvoljeno ponudi vlastitu 
potporu prijedlozima koji smjeraju smanjenju štete ne¬ 
kog zakona te da smanji negativne učinke na razini kul¬ 
ture i javne moralnosti« 20 . 

Nedopustivo je podupirati i glasati za 
nepravedne programe i zakone 

U tom se kontekstu mora napose spomenuti da ispravno 
oblikovana kršćanska savjest ne dopušta ikome da svo¬ 
jim glasom podupire političke programe ili pojedini za¬ 
kon koji proturječe temeljnim sadržajima vjere i morala. 


19 Usp. Ivan Pavao II., Enciklika Evangelium vitae. 73, 

20 Isto. 

Kršćanska vjera čini nerazdjeljivu cjelinu i nedopusti¬ 
vo je izdvojiti ijedan njezin sadržaj na štetu cjeline kato¬ 
ličkog nauka. 

U političkom zauzimanju za jedan određeni vidik 
društvenog nauka Crkve ne iscrpljuje se odgovornost 
pojedinca za opće dobro. Niti katolik smije misliti kako 
može na drugog prenijeti tu svoju kršćansku odgovor¬ 
nost. Ta zadaća proizlazi naime iz evanđelja Isusa Kri¬ 
sta, tako da se istina o čovjeku i svijetu naviješta i u djelo 
provodi. 

Kada političko djelovanje dolazi u dodir s moralnim 
načelima koja ne dopuštaju ukidanja, iznimke ili kom¬ 
promis. tada zauzetost katolika biva još izraženija i pod 
teretom veće odgovornosti. 

Kada je riječ o temeljnim i neotuđivim etičkim zahtjevi¬ 
ma, vjernici moraju znati da je u pitanju sama bit moral¬ 
nog reda, koji se tiče dobra osobe u cjelini. 

Zakoni trebaju braniti pravo na život od začeća 
do prirodnog svršetka 

To je slučaj sa zakonima o pobačaju i eutanaziji (koju se 
ne smije pomiješati sa odlukom da se odustane od tera¬ 
pijske upornosti-, odluka u tom pravcu naime je, također s 
moralnog stajališta, opravdana). Takvi zakoni moraju 
braniti temeljno pravo na život počevši od njegova za¬ 
čeća do njegova prirodnog svršetka. 

Nije u redu zakonom izjednačavati obitelj i 
ostale oblike suživota 

Jednako tako, potrebno je čuvati i promicati obitelj, ute¬ 
meljenu na monogamnom braku između osoba razli¬ 
čitog spola i zaštićenu u njezinu jedinstvu i postojanosti, 
unatoč suvremenim zakonima o rastavi: s njom se ni na 
koji način ne mogu izjednačili ostali oblici suživota, niti 
smiju kao takvi biti zakonom priznati. 

Roditelji imaju neotuđivo pravo odgajati svoju 
djecu u skladu sa svim svojim pozitivnim 
uvjerenjima 

Isto vrijedi za jamčenje slobode roditeljima da odgajaju 
svoju djecu; to je neotuđivo pravo koje je, između osta¬ 
log, priznato u Općoj povelji o ljudskim pravima. 

Na isti se način mora promatrati briga društva za ma¬ 
loljetnike i oslobađanje od suvremenih oblika ropstva 
(primjerice zloupotrebe droge i prostitucije). 

Postoji, nadalje, pravo na vjersku slobodu i razvoj go¬ 
spodarstva koje ćc biti u službi osobe i općeg dobra, u 
poštivanju društvene pravde, načela ljudske solidarnosti 
i supsidijarnosti, prema kojima se moraju »priznata pra¬ 
va svih osoba, obitelji i skupina, kao i njihovo služenje 
tim pravima« 21 . 


21 Drugi vatikanski koncil. Pastoralna konstitucija Gaudium el spes, 75. 

Pravi mir je djelo pravednosti i ljubavi 

Konačno, treba spomenuti pitanje mira. Određene mi¬ 
rotvorne i ideološke vizije nastoje, ponekad, sekularizi¬ 
rati vrijednost mira, dok se, u drugim slučajevima, javlja 
problem poopćenih etičkih prosudbi pri čemu se zabo¬ 
ravlja na složenost pitanja koja su posrijedi. Mir je uvi¬ 
jek »plod pravednosti i učinak ljubavi«- 2 ; traži radikalno 
i potpuno odbacivanja nasilja i terorizma i zahtijeva traj¬ 
no i budno zauzimanje svih odgovornih u politici. 

Mir je uvijek 
plod pravednosti i 
učinak ljubavi 


22 Katekizam Katoličke Crkve. br. 2304. 

III. NAČELA KATOLIČKOG NAUKA 
O AUTONOMIJI SVJETOVNOG PORETKA 
I PLURALIZMU 

Neprihvatljiv je pluralizam, koji odobrava 
nepravdu prema bilo kome 

5. Dok pluralnost metodologija koja odražava različite 
senzibilitete i kulture može biti opravdana u pristupu 
tim pitanjima, nijedan se vjernik ne smije pozivati na 
načelo pluralizma i autonomije laika uključenih u poli¬ 
tički život kako bi podupirao politike koje ugrožavaju ili 
podrivaju temeljne etičke zahtjeve za opće dobro dru¬ 
štva. 

Temeljni etički zahtjevi za opće dobro društva 
ukorijenjeni su u čovjeku kakav on stvarno jest 

Tu nije riječ o »vjerskim vrijednostima« per se, jer su ti 
etički zahtjevi ukorijenjeni u ljudskoj naravi i pripadaju 
naravnom moralnom zakonu. Ti etički zahtjevi ne traže 
od onih koji ih zastupaju da ispovijedaju kršćansku vje¬ 
ru, premda ih nauk Crkve uvijek i posvuda potvrđuje i 
brani kao dio svog nesebičnog služenja istini o čovjeku i 
općem dobru građanskog društva. 

Osim toga, ne smije se nijekati da se politika mora ta¬ 
kođer držati načela od apsolutne vrijednosti upravo zato 
jer su u službi dostojanstva osobe i istinskog ljudskog na¬ 
pretka. 

Neovisnost građanske i političke sfere od 
religijske i crkvene 

6 . Učestalo pozivanje na »opravdanu autonomiju katoli¬ 
ka laika« u političkom djelovanju zahtijeva određeno 
pojašnjenje. Promicanje općeg dobra po vlastitoj savje¬ 
sti nema ništa zajedničko s »konfesionalnošću« ili vjer¬ 
skom nesnošljivošću. Za katolički moralni nauk neovi¬ 
snost građanske i političke sfere od religijske i crkvene - 
no ne i moralne - vrijednost je koju je Katolička Crkva 
stekla i priznala i dio je suvremene civilizacijske bašti¬ 
ne 23 . 

Ivan Pavao II. više je put upozorio na opasnosti koje 
dolaze od miješanja vjerske i političke sfere. »Do krajnje 
osjetljivih prilika dolazi kada neka specifično vjerska 
norma postane, ili teži postati, državni zakon, ne vodeći 
računa o razlikovanju između pitanja iz religijske dome¬ 
ne i onih za koje je mjerodavno političko društvo. Izjed- 
nacivanje vjerskog zakona s građanskim pravom može 

23 Drugi vatikanski koncil. Pastoralna konstitucija Caudium <ri spes, 76. 

ugušiti vjersku slobodu i ići čak dotle da ograniči ili zani- 
ječe druga neotuđiva ljudska prava« 24 . 

Vjerski život je izvan nadležnosti države — 
dodjela javnih službi ne smije ovisiti o vjerskim 
uvjerenjima ili vjerskom djelovanju građana 

Svi su vjernici itekako svjesni da specifično vjerski čini 
(ispovijest vjere, bogoslužje, podjeljivanje sakramenata, 
teološka učenja, komuniciranja između vjerskih vlasti i 
vjernika, i dr.) ostaju izvan nadležnosti države. 

Država se ne smije miješati niti na bilo koji način 
tražiti ili zabranjivati takve aktivnosti, osim kada je u pi¬ 
tanju javni red. Priznavanje građanskih i političkih prava 
i dodjela javnih službi ne smije ovisiti o vjerskim uvje¬ 
renjima ili djelovanjima građana. 

Samo je jedna istina — samo je jedna stvarnost 

Nešto je sasvim drugo pravo i dužnost građana katolika, 
kao i svih ostalih građana, da iskreno traže istinu i pro¬ 
miču i brane dopuštenim sredstvima moralne istine koje 
se tiču društvenog života, pravednosti, slobode, pošti¬ 
vanja života i ostalih prava osobe. 

Činjenica da neke od tih istina uči i Crkva ne umanju¬ 
je političku legitimnost ili opravdanu autonomiju dopri- 


24 Ivan Pavao II,. Poruka za Svjetski dan mira 1991.: »Ako želiš mir. poštuj 
savjest svake osobe«, 4: AAS 83 ( 1001.), 414—415. 

nosa građana koji se za njih zalažu, neovisno o ulozi koju 
su u prepoznavanju tih istina odigrali čovjekov razum 
odnosno potvrđivanje od strane kršćanske vjere. Takvu 
autonomija u prvom redu ima osoba koja svojim stavom 
priznaje istine koje proizlaze iz naravne spoznaje Čovje¬ 
ka koji živi u društvu, također ako te istine istodobno uči 
određena religija, jer istina je jedna. 

Bilo bi pogrešno pomiješati pravu autonomiju koju 
katolici mogu imati u političkom životu s prihvaćanjem 
načela koja ne uzimaju u obzir moralni i društveni nauk 
Crkve. 

Crkveno učiteljstvo rasvjetljuje savjest vjernika 

Svojim miješanjem u to područje crkveno Učiteljstvo ne 
želi vršiti političku vlast ili ukinuti slobodu mišljenja ka¬ 
tolika o vremenitim pitanjima. No, ono želi - što i jest 
njegova vlastita zadaća - poučavati i rasvjetljivati savjest 
vjernika, osobito onih koji sudjeluju u političkom životu, 
da njihovo djelovanje budu uvijek u službi cjelovitog 
promicanja osobe i općeg dobra. 

Društveni nauk Crkve nije upletanje u vlast pojedinih 
zemalja. No jamačno postavlja obvezu vjernika laika da 
bude moralno dosljedan u svojoj savjesti, koja je jedna i 
nepodijeljena. »U njihovu bivstvovanju ne mogu biti dva 
usporedna života, s jedne strane, tzv. 'duhovni' život, sa 
svojim vrednotama i zahtjevima: s druge, tzv. 'svjetovni 1 

život, tj. život u obitelji, na poslu, u društvenim odnosi¬ 
ma, u političkom i kulturnom djelovanju. Mladica, ura¬ 
sla u trs koji jc Krist, donosi svoj rod u svim područjima 
djelovanja i života. 

Zaista, sva toliko različita područja laičkog života uk¬ 
lapaju sc u Božji naum koji ih želi kao 'povijesno mjesto’ 
objave i ostvarenja djelotvorne ljubavi Isusa Krista na 
slavu Oca i u službu braći. Svaka djelatnost, sve okolno¬ 
sti, svako stvarno zalaganje - primjerice, stručnost i soli¬ 
darnost na poslu, ljubav i privrženost u obitelji te odgoj 
djece, socijalna skrb i politika, prenošenje istine u po¬ 
dručju kulture - providnosno su dane okolnosti za 'život 
neprestane vjere, ufanja i ljubavi V\ 

Živjeti i djelovati po svojoj savjesti 

Živjeti i djelovati po svojoj savjesti u političkim pitanji¬ 
ma nije ropsko pokoravanje stajalištima koja nemaju ve¬ 
ze s politikom niti neka vrsta konfesionalizma, već način 
na koji kršćani daju stvarni prinos da, kroz politički 
život, društvo postane pravednije i primjerenije dosto¬ 
janstvu osobe. 


25 Ivan Pavao II., Apostolska pobudnica Christifideks laici. 59. Cijeli je citat 
iz dekreta Drugog vatikanskog koncila Apostolicarn actuosilalem, br. 4. 

Netolerantni sekularizam je neprihvatljiv za sve 

U demokratskim društvima svi se prijedlozi slobodno 
raspravljaju i ocjenjuju. Oni koji bi u ime poštivanja sav¬ 
jesti pojedinca, htjeli vidjeti u moralnoj dužnosti 
kršćana da budu dosljedni vlastitoj savjesti, nešto zbog 
čega ih se treba isključiti iz političkog života. Poričući im 
legitimnost da u politici djeluju na temelju vlastitih uvje¬ 
renja u pitanjima od općeg dobra, upali bi u svojevrsni 
netolerantni sekularizam. 

Moralna anarhija nema ništa zajedničko 
s opravdanim pluralizmom 

Takvim stavom ne želi se zanijekati samo važnost sudje¬ 
lovanja kršćana u javnom i političkom životu, već i mo¬ 
gućnost same naravne etike. U tom slučaju, bio bi otvo¬ 
ren put za moralnu anarhiju koja ne bi imala ništa zajed¬ 
ničko s opravdanim pluralizmom. 

To bi imalo za očitu posljedicu ugnjetavanje slabijega 
od strane jačega. Osim toga, marginalizacija kršćanstva 
ne bi donijela ništa dobrog za budućnost društva i slogu 
među ljudima; naprotiv, ugrozila bi same duhovne i kul¬ 
turalne temelje civilizacije . 26 


26 Usp. Ivan Pavao II., Obraćanje diplomatskom zboru akreditiranom pri Sve¬ 
toj Stolici: L'OssetvatoreRonutno (11. siječnja 2002.). 

IV. RAZMIŠLJANJA O NEKIM POSEBNIM 
VIDICIMA 

Organizacije koje se zovu katoličke trebaju 
zastupati cjelovite i stvarne katoličke stavove 

7. U posljednje je vrijeme bilo slučajeva da su neke orga¬ 
nizacije i udruge koje su nadahnjuju na katoličkim na¬ 
čelima davale potporu političkim snagama i pokretima 
koji su o temeljnim etičkim pitanjima zastupali mišljenja 
koja se protive moralnom i društvenom učenju Crkve. 

Ti su stavovi i potpore, budući da proturječe temel¬ 
jnim načelima kršćanske savjesti, nespojivi s pripad¬ 
nošću udrugama ili organizacijama koje sebe nazivaju 
katoličkima 

Katolički mediji trebaju dosljedno zastupati 
stvarne katoličke stavove 

Isto tako treba istaknuti kako su neke katoličke revije i 
novine u nekim zemljama izražavale politička usmjeren¬ 
ja koja su bila dvoznačna ili pogrešna, krivo tumačeći 
ideju autonomije katolika u politici i ne uzimajući u ob¬ 
zir ovdje spomenuta načela. 

Vjera u Isusa Krista, koji je »Put i Istina i Život« (Iv 
14,6), zahtijeva od kršćana da ulože veće napore u iz¬ 
gradnju uljudbe koja će, nadahnuta na evanđelju, po¬ 
novno predložiti baštinu vrijednosti i sadržaja katoličke 
predaje. 

Katoličke stavove treba iznositi na razumljiv i 
svima prihvatljiv način 

Nužnost da se plodovi duhovne, intelektualne i ćudo¬ 
redne baštine katolištva izraze na način koji će biti ra¬ 
zumljiv suvremenoj uljudbi danas je vrlo žurna zadaća, 
također da bi sc izbjegla opasnost kulturalnog otuđenja 
katolika. 

Povrh toga, kulturalna dostignuća i zrelo iskustvo ka¬ 
tolika u političkom životu u različitim zemljama, osobito 
u desetljećima nakon Drugog svjetskog rata, ne do¬ 
puštaju bilo kakav kompleks manje vrijednosti u odnosu 
na ostale političke programe za koje je nedavna povijest 
pokazala da su slabi ili potpuno promašeni. 

Bez autentične katoličke vjere i morala 
promjene u društvu su na slabim temeljima 

Nedovoljno je i ograničavajuće misliti da se zauzimanje 
katolika u društvu može ograničiti na jednostavnu preo¬ 
brazbu struktura, jer ako na osnovnoj razini nema uljud¬ 
be koja je u stanju prihvatiti, opravdavati i provoditi u 
djelo stajališta koja proizlaze iz vjere i morala, te će 
promjene uvijek počivati na slabim temeljima. 

Kršćanska vjera nije nikada težila za tim da društvena 
i politička pitanja smjesti u strogi okvir, svjesna da u po¬ 
vijesnoj dimenziji u kojoj čovjek živi postoje nesavršene 
situacije, koje su često podložne brzim promjenama. 

Zbog toga je nužno da kršćanin odbaci političke sta¬ 
vove i djelovanja nadahnuta na utopističkoj viziji koja, 
izokrcćući tradiciju biblijske vjere u neku vrstu profetiz- 
ma bez Boga, zloupotrebljava religijsku poruku usmje¬ 
ravajući savjesti prema nadi koja je u potpunosti uprav¬ 
ljena ovozemnoj stvarnosti i lišava značenja ili reinter- 
pretira kršćansko stremljenje prema vječnom životu. 

Nema prave slobode bez istine 

Istodobno, Crkva uči da nema prave slobode bez istine. 
»Istina i sloboda su ili skupa povezane ili skupa nesretno 
propadaju« 27 . U društvu u kojem se istina ne spominje 
niti traži, slabi i svaki oblik istinskog ostvarenja slobode, 
otvarajući put libertinizmu i individualizmu, štetnima za 
očuvanje dobra osobe i cijelog društva. 

8. U tom pogledu dobro je dozvati u svijest istinu koja se 
danas u javnom mišljenju nerijetko pogrešno shvaća i iz¬ 
nosi: pravo na slobodu savjesti i na poseban način na 
vjersku slobodu, o kojem uči deklaracija Dignitatis hu- 
manae Drugog vatikanskog koncila, temelji se na onto¬ 
loškom dostojanstvu osobe, a ni na koji način na nepo¬ 
stojećoj jednakosti među religijama i kulturalnim susta¬ 
vima ljudskog roda 28 . 


27 Ivan Pavao II.. Enciklika Fides ei ratia, 90: A AS 91 (1999.). 75. 

28 Usp. Drugi vatikanski koncil, Deklaracija Dignitutii humanae. 1: »Stoga 
ponajprije izjavljuje Sveti Sabor da je sam Bog objavio ljudskom rodu put 
po kojemu se - Njemu služeći - ljudi mogu u Kristu spasiti i posvetiti. Vjc- 

Misu sve religije i učenja jednako vrijedni 

Razmišljajući o tom pitanju papa Pavao VI. uči da »Kon¬ 
ci), ni na koji način, ne temelji to pravo na vjersku slobo¬ 
du na činjenici da sve religije i sva učenja, uključujući ta¬ 
kođer kriva, imaju više ili manje jednaku vrijednost; te¬ 
melji je naprotiv na dostojanstvu osobe, koje zahtijeva 
da je se ne izlaže izvanjskim prisilama koje teže spriječiti 
savjest u njezinu traženju istine o pravoj religiji i prian¬ 
janje uz istu« 29 . 

Kada dakle katolički nauk potvrđuje slobodu savjesti 
i vjerske slobode ne protuslovi osudi ravnodušnosti i re¬ 
lativizma 30 ; naprotiv, s njom se potpuno slaže. 


nijemo da la jedina prava religija postoji u katoličkoj i apostolskoj Crkvi«. 
To nimalo ne umanjuje iskreno poštivanje koje Crkva gaji prema raz¬ 
ličitim vjerskim tradicijama, prepoznavajuči u njima »elemente istine i 
dobra«. Vidi također, Drugi vatikanski koncil, Dogmatska konstitucija 
Lumen ftentium, 16; Dekret Ad gerues, 11; Deklaracija Nosttra aetate, 2; 
Ivan Pavao II., Enciklika Redemptoris missio. 55; AA$ 83 (1091.), 
302-304; Kongregacija za nauk vjere. Deklaracija Dominus lems, 2, 8,21: 
AAS 92 (2000.). 742-765. 

29 Pavao Vi., Govor Svetom kolegiju t Rimskojpreknuri. u; »Utsegnameiiti di 
Paolo VI« 14 (1976.), 1088-1089. 

30 Usp. Pio IX., Enciklika Quanta cura, ASS 3 (1867.) 162; Lav XIII., Encik¬ 
lika Immortale Dei, ASS 18 (1885.) 170-171: Pio XI., Enciklika Quaspri¬ 
mas, AAS 17 (1925.) 604-605; Katekizam Katoličke Crkve. br. 2108; Kon¬ 
gregacija za nauk vjere, Deklaracija Domimts lesus, br. 22. 

V. ZAKLJUČAK 


Vjera se treba odražavati u životu katolika 

9. Smjernice sadržane u ovoj noti namjeravaju rasvijetli¬ 
ti jedan od najvažnijih vidika jedinstva kršćanskog živo¬ 
ta: povezanost vjere i života, evanđelja i kulture, na koju 
podsjeća Drugi vatikanski koncil koji potiče kršćane da 
»nastoje svojim zemaljskim dužnostima vjerno udovol¬ 
javati, i to vođeni evanđeoskim duhom. 

To što smo besmrtni , čini još važnijim 
ponašanje tokom zemaljskog života 

Ostavljaju istinu oni koji zato što znaju đa ovdje nema¬ 
mo stalna prebivališta, nego da tražimo buduće, misle 
da zbog toga mogu zanemariti svoje zemaljske dužnosti, 
zaboravljajući da ih sama vjera još više obavezuje na 
njih, svakoga prema njegovu pozivu... 

Neka se kršćani radije vesele što... mogu sve svoje ze¬ 
maljske djelatnosti obavljati tako da ljudska, obiteljska, 
profesionalna, znanstvena ili tehnička nastojanja ujedinju¬ 
ju u životnu sintezu s religioznim vrednotama pod čijim se 
uzvišenim vodstvom sve upravlja na slavu Božju« 31 . 


31 Drugi vatikanski koncil. Pastoralna konstitucija Gaudium ei upen, 43; vidi 
također Ivan Pavao II.. Apostolska pobudnica Christifiddes laici , 59. 

Vrhovni svećenik Ivan Pavao II. na audijenciji od 21. 
studenoga 2002. odobrio je ovu notu, prihvaćenu na re¬ 
dovnoj sjednici ove Kongregacija i naredio da se objelo¬ 
dani. 

Rim, iz sjedišta Kongregacije za nauk vjere, 24. stude¬ 
nog 2002., svetkovina Krista Kralja svega stvorenja. 

t KARDINAL JOSEPH RATZINGER 
Pročelnik 

t TARC1SIO BERTONE, S.D.B. 

Umirovljeni nadbiskup Vcrccllija 
Tajnik 

Doktrinalnu notu je 
potpisao sadašnji 
papa Benedikt XVI., 
a odobrio i 
naredio objavljivanje 
papa Ivan Pavao II. 

DODATAK HRVATSKOM IZDANJU 
OBITELJSKOG CENTRA 

NATUKNICE O NEKIM POJMOVIMA 
UPOTREBLJENIM ILI VEZANIM UZ 
SADRŽAJ DOKTRINALNE NOTE 


Autonomija — politička — katolik u javnom i politi¬ 
čkom životu donosi odluke i zauzima stavove samo¬ 
stalno na temelju vlastitog stvarnog saznanja i uvje¬ 
renja, Sto je na nekom području poželjno, pravedno, 
dobro, najbolje ili pozitivno i korisno. On ili ona sami 
snose konačnu odgovornost za svoje stavove i postup¬ 
ke. Katolički je političar ili javni djelatnik onaj i onoli¬ 
ko čiji su i koliko su njegovi stavovi i odluke u skladu 
sa etičkim i drugim stavovima Katoličke crkve i crkve¬ 
nog učiteljska. 

Crkveno učiteljsko — Krist je dao vodstvu Katoličke 
crkve (papi s biskupima) zadatak, obavezu i ovlašten¬ 
je da u Njegovo ime objavljuju spoznaje o Bogu, čov¬ 
jeku, svijetu i o tome stoje zaista pošteno, pravedno, 
dobro i u skladu s Božjom voljom i zamisli. Katoličkoj 
crkvi je obećao i jamči nepogrešivost u takvom nauku. 

Čovjekova sklonost zlu — posljedica istočnog grijeha 
— biti pošten, marljiv, pravedan, dobronamjeran. 

umjeren u jelu i piću, poštivati sebe i druge je čovjeku 
u pravilu teško i naporno, a ukoliko se to ostvari, lije¬ 
po, poželjno i korisno. Biti nepošten, lijen, zlonamje¬ 
ran, nepravedan, lakom, neumjeren i slično Čovjeku 
može biti lako, a posljedice su ružne, štetne i destruk¬ 
tivne. Čovjekovom svjesnom navikom da u nekom 
području postupa lijepo i pozitivno, dobro mu postaje 
lako i čini ga s manje ili bez napora i teškoća. 

Demokracija — prihvatljiva — političko ili društveno 
uređenje u kojem se o zajedničkim stvarima odlučuje 
izjašnjavanjem onih kojih se stvar tiče, a prihvaća se 
ono rješenje za koje se izjasni većina. U prihvatljivoj 
demokraciji bira se između više rješenja, koja su sva 
poštena i pravedna prema svima na koje se odražava¬ 
ju posljedice istih. 

Demokracija — neprihvatljiva — političko ili društve¬ 
no uređenje u kojem većina nameće nepravedna, ne¬ 
poštena i štetna rješenja za sve ili dio ljudi na koje se 
odnose rješenja. Primjer neprihvatljivog demokrat¬ 
skog većinskog odlučivanja je kada parlament oza¬ 
konjuje usmrđivanje nerođene djece (pobačaj) ili sta¬ 
rih i bolesnih (eutanazija). 

Dobro — etičko — sve što je pravedno, pošteno, zaista 
konstruktivno. Sve što je izraz dobrote, ljubavi i brige 
za stvarne interese, korist i radost sebe ili drugoga. 

Dobro — etički neutralno — ono što je čovjeku lijepo, 
ugodno, što ga raduje, a nije po samo po sebi pravedno, 

pošteno ili izraz dobrote ili ljubavi i brige - zdravlje, 
imučnost, dobar posao, uspjeh u poslu ili društvu itd. 

Grijeh — osobni — sve što je protiv savjesti, to jest 
osobnog etičkog uvjerenja jest osobni grijeh. Da bi 
nešto bilo osobni grijeh trebaju biti ispunjena tri uvje¬ 
ta: treba biti po sadržaju ili materiji grijeh — znači ne¬ 
pravda i nepoštenje, čovjek treba znati daje to grijeh, i 
on ili ona treba svjesno odlučiti da to učini. Ukoliko jc 
jedno od troje umanjeno ili uopće ne postoji, grijeh je 
umanjen ili ga uopće nema. 

Grijeh — po sadržaju ili po materiji — je postupak ili 
čin, mišlju, rječju, djelom ili propustom koji je protiv 
pravednosti, poštenja, dobrote ili ljubavi, u konačnici 
protiv Boga. 

Individualizam— negativni — tvrdnja i stav da svatko 
može imati svoj moral i daje ispravno da se svatko po¬ 
naša kako hoće bez obzira na tuđa prava, stvarne inte¬ 
rese i logiku. Stav, ponašanje i djelovanje bez obzira 
na stvarna tuđa prava i legitimne interese. 

Individualizam — pozitivni — zdrava svijest vlastitog 
dostojanstva, samostalno zauzimanje stavova i do¬ 
nošenje odluka o svom ponašanju i djelovanju. Prih¬ 
vaćanje tuđih stavova i mišljenja nakon ozbiljnih pro¬ 
vjera i iz slobodnog vlastitog uvjerenja. Poslušnost 
državi, Crkvi i roditeljima, šefovima, profesorima i 
drugim autoritetima iz uvjerenja, na temelju vlastitih 
slobodno donesenih procjena i odluka. 

Istina — točna spoznaja stvarnosti kakva jest. 

Libertinizam — svjetonazor koji kršćanskoj objavi po¬ 
kušava suprotstavljati razum i iskustvo, a moralnoj do¬ 
sljednosti neobuzdanost na području osjetilnog života. 
Bio jc raširen u XVII stoljeću po zapadnoeuropskim 
zemljama. 

Ljudsko dostojanstvo — vrijednost svakog pojedinog 
čovjeka, koja je neusporedivo veća od bilo koje mate¬ 
rijalne ili novčane vrijednosti. Sposobnost da bira i 
čini dobro i da ljubi, makar zna da može izabrati i čini¬ 
ti zlo. Iz takvog shvaćanja čovjekove vrijednosti proiz¬ 
lazi ozbiljno temeljno poštovanje prema sebi i sva¬ 
kom drugom čovjeku bez obzira na razlike u društve¬ 
nom položaju, obrazovanju, mentalnim sposobnosti¬ 
ma, moralnim kvalitetama, fizičkim karakteristika¬ 
ma, uspjehu u bilo kojem području života. Mi katolici 
također znamo da je čovjek stvoren na sliku Božju i 
da je odreden za vječni život ljubavi i zajedništva s Bo¬ 
gom, i da smo posvojena ali prava Božja djeca. 

Ljudska duša — bitna sastojnica ljudskog bića budući 
da je čovjek tjelesno — duhovno biće. Bitna čovjeko¬ 
va sposobnost da misli i zna, da bude svjestan samoga 
sebe, da odlučuje i bira, da voli ili mrzi, da bude zado¬ 
voljan ili nezadovoljan, da bude oduševljen u doživ¬ 
ljavanju ljepota i punine, ili da bude očajan u doživlja¬ 
vanju pomanjkanja nečega ili ništavila. Katolici znaju 

da je čovjek sa svim navedenih sposbnostima bes¬ 
mrtan, da će uvijek osobno postojati. 

Ljudska narav — ono što čovjeka čini čovjekom, fi¬ 
zičko tijelo i duh — duša. 

Moralni autoritet Katoličke crkve — veliki i opći mo¬ 
ralni autoritet i ugled Katoličke crkve temelji se na je¬ 
dinstvenom i univerzalno prihvatljivom poimanju čo¬ 
vjeka i njegovog dostojanstva i prava na individual¬ 
nom, obiteljskom, socijalnom, političkom i drugim 
područjima života. To svoje poimanje Crkva temelji 
na spoznajama zdravog ljudskog razuma i na Božjoj 
objavi. Katolička crkva javno objavljuje do u detalje 
razrađene, jasne i jednoznačne stavove o svim pitanji¬ 
ma i područjima osobnog, obiteljskog, društvenog, 
ekonomskog, političkog i svakog drugog područja ži¬ 
vota. Te stavove ne mijenja već dvije tisuće godina. U 
tome je Katolička crkva jedinstvena i različita od svih 
drugih kršćanskih denominacija, različitih religija, 
svjetonazora, ideologija ili drugih grupa i asocijacija. 
Nitko do sada nije našao uvjerljiv argument protiv bi¬ 
lo kojeg stvarnog etičkog stava Katoličke crkve. 

Nametapje morala — neutemeljeni prigovor katolici¬ 
ma i Katoličkoj Crkvi, kada se zalažu za dosljednu za¬ 
konsku zaštitu nerođene djece od začeća, za zakon¬ 
sku zaštitu doživotnosti braka, za dosljednu zabranu 
prekidanja života bolesnih i starih u programima tako 

zvane eutanazije. Glavna zadaća države je da štiti svo¬ 
je građane od nepoštenih i nepravednih ponašanja i 
postupaka. Država primjenom pravednih zakona ne¬ 
poštenim ljudima nameće pošteno i pravedno po¬ 
našanje. Kriterij za prihvaćanje katoličkih stavova u 
zakonima neke države treba hiti, da lije ono što kato¬ 
lici traže zaista pravedno i poošteno. Ako je pravedno 
i pošteno onda to država treba i prihvatiti. 

Naravni moralni zakon — zakonitost i svrhovitost upi¬ 
sani u narav svih bića i samog čovjeka. Tu svrhovitost i 
etičku zakonitost čovjek spoznaje upotrebom i svjet¬ 
lom zdravog razuma. To su dosljedna i istinita pra¬ 
vednost, poštenje, dobrota i ljubav. Takva praved¬ 
nost, poštenje, dobrota i ljubav istovjetni su stavovi¬ 
ma Katoličke crkve glede međuljudskih odnosa. 

Obraćenje — odluka, niz odluka, novi stav protiv zla, 
nepravde i nepoštenja u vlastitim mislima, riječima i 
postupcima. Odlučivanje za dobro umjesto dosada¬ 
šnjeg zla, za pravednost umjesto nepravednosti... 

Odgovornost — vlastitost ljudske osobe — čovjek s ob¬ 
zirom daje etički slobodan odlučuje i bira da li će po¬ 
stupiti dobro ili zlo, pošteno ili nepošteno, pravedno 
ili nepravedno. Vlastiti izbor i odluka povlači odovor- 
nost. Zaslugu i nagradu kada se odlučuje na dobro, a 
osude i kazne kada se odlučuje na zlo. 

Opće dobro — »Opće pak dobro obuhvaća sve one uv¬ 
jete društvenog života u kojima ljudi, obitelji i udru¬ 
ženja mogu potpunije i lakše postići svoje usavršavan¬ 
je« (Konstitucija Gaudium et spes /74/J. Opće dobro 
ne uključuje dakle samo skup ekonomskih dobara 
(prirodna bogatstva, industriju, infrastrukturu), usta¬ 
nove (škole, bolnice) nego uključuje sve ljudske i kul¬ 
turne vrednote koje su neophodne za postizanje sa¬ 
vršenstva na koje je Bog pozvao. Pojam opće dobro 
temeljni je pojam u kršćanskom socijalnom nauku ra¬ 
di uspostavljanja ravnoteže između osobe i društva. 
Prema kršćanskom socijalnom nauku, čovjek je po 
svojoj naravi društveno biće pa je pojedinac moralno 
obavezan djelovati na dobro zajednice. 

Pluralizam — etički — tvrdnja ili stav kao da dva ili 
više različitih, čak suprotnih stavova o tome što je pra¬ 
vedno, prihvatljivo, pošteno i dobro, imaju istu vrijed¬ 
nost, i mogu biti prihvatljivi. Izražava se i mišljenjem 
i/ili tvrdnjom da svatko ima svoju istinu i svoj moral, a 
da su makar se i isključuju, jednako vrijedni. Etički 
pluralizam je neprihvatljiv jer tvrdi da su i laž, ne¬ 
točnost, nepravda ili nepoštenje prihvatljivi, ako net¬ 
ko ili neki to zastupaju. Prihvatljiva i prava demokra¬ 
cija se osniva na činjenicama i stvarnom poštenju i 
pravednosti. 

Političke utopije — procjene, stavovi i nastojanja da se, 
ne uzimajući u obzir čovjekovu sklonost zlu, na zemlji 

ostvaruje idealno, pravedno, lijepo i pošteno društvo, 
bez svijesti da konačnu pravdu ostvaruje samo Bog na 
pojedinačnom i zajedničkom sudu nakon prestanka 
zemaljskog života. 

Politički pluralizam — pozitivni — razne političke op¬ 
cije, koje uvijek, dosljedno, postojano i neopozivo 
uvažavaju stvarnu pravednost, poštenje i dobrotu, a 
razlikuju se po načinima ostvarivanja općeg dobra i 
procjenama koja su rješenja pravednija i bolja. 

Politički pluralizam — negativni — koji zastupa etički 
relativizam, pa tako nastaju razne političke opcije ko¬ 
je ne uvažavaju uvijek i dosljedno stvarnu pravednost, 
poštenje i dobrotu. Primjer negativnog političkog 
pluralizma su političke opcije koje toleriraju i oza¬ 
konjuju prekidanje života nerođene djece, bolesnih i 
slabih (pobačaj i eutanazija) ili ozbiljno narušavanje 
zdravlja (sterilizacija i kontracepcija). 

Pravo — neotuđivo — pravo, koje čovjek ima kao ljud¬ 
ska osoba, po svojoj naravi, po tome što je uopće čov¬ 
jek. Takva prava država i društvo treba poštivati i bra¬ 
nili. To je npr. pravo nevinog čovjeka na život, na osni¬ 
vanje obitelji, da ima djecu, da posjeduje imovinu. 

Pravo — otuđivo — pravo koje čovjek ima dogovorom. 
Npr. pravo na besplatno školovanje ili liječenje. 

Pravo glasa — aktivno — pravo da čovjek bira svoje 
vođe. predstavnike i dužnosnike u društvenom ili po¬ 
litičkom životu. 

Pravo glasa — pasivno — pravo čovjeka da bude biran 
kao vođa, predstavnik ili dužnosnik u političkom i 
društvenom životu. 

Relativizam — etički — pristup i stav kao da postoji 
više jednakovrijednih, makar različitih i/ili suprotnih 
etičkih stavova o istom pitanju ili području. Kao da ne 
postoji sigurno, jednoznačno, razumljivo i prihvatlji¬ 
vo saznanje i informacija o tome stoje u nekoj situa¬ 
ciji ili odnosu zaista pošteno i pravedno, odnosno ne¬ 
pošteno i nepravedno. 

Relativizam — vjerski — stav i pristup kao da su sve 
vjere jednako vrijedne i važne usprkos tome što imaju 
različite i/ili suprotne stavove o Bogu, čovjeku, svije¬ 
tu, odnosima među ljudima, odnosu s Bogom, 

Savjest — informirana — čovjekovo saznanje i uvje¬ 
renje što je dobro ili zlo bazirano na stvarnosti ili 
stvarnim činjenicama. 

Savjest kao sposobnost — specifična čovjekova osobi¬ 
na po kojoj razlikuje dobro i zlo, pravdu od nepravde, 
poštenje od nepoštenja... 

Savjest kao sud, prosudba, pravorijek — sud u kon¬ 
kretnoj stvarnosti o tome stoje dobro, a Što zlo, na te¬ 
melju čovjekovog stvarnog saznanja i uvjerenja stoje 

dobro, pošteno, pravedno, ispravno ili prihvatljivo 
odnosno stoje nepošteno, nepravedno, protiv ljubavi 
i dobrote, neprihvatljivo. Naglasak je na stvarnom 
saznanju i uvjerenju. Čovjek prepozanje stvarnos saz¬ 
nanje i uvjerenje kada se s potpunom iskrenošću i 
spremnošću da prihvati svaki pa i najzahtjevniji odgo¬ 
vor, pita što je u nekom slučaju ili situaciji zaista 
ispravno, pošteno i dobro. 

Savjest — katolička — saznanje i uvjerenje Što je do¬ 
bro ili zlo, kad je i koliko je u skladu sa stvarnim stavo¬ 
vima Katoličke crkve i crkvenog učiteljstva. 

Sloboda — etička — mogućnost biranja; u istim okol¬ 
nostima, uz iste utjecaje čovjek se može odlučiti i 
pošteno i nepošteno, i pravedno i nepravedno, s lju¬ 
bavlju i bez ljubavi. Dok se odlučuje za dobro, on zna 
da se može odlučiti i za zlo. Dok se odlučuje za zlo, 
zna da se može odlučiti za dobro. 

Okolnosti, doživljaji i informacije utječu na čovjeka. 
Čovjek može odabrati i prihvatiti samo ono što poz¬ 
naje. Međutim uz iste informacije i saznanja čovjek se 
može odlučiti i pozitivno i negativno, i konstruktivno i 
destruktivno. 

Ta etička sloboda je bitna odrednica čovjeka-osobe. 

Sloboda — odgovornost — dvije su neodvojive stvar¬ 
nosti. Na temelju etičke slobode, čovjek je odgovoran 
za svoje riječi, postupke i propuste pred ljudima, a 

pred Bogom je odgovoran također i za misli koje 
prihvaća. Odgovornost se temelji na činjenici da je 
mogao drukčije i suprotno odlučiti. Odgovornost za 
vlastite misli, riječi, postupke i propuste znaci zasluge 
i nagrade ako su pozitivni, konstruktivni, pravedni i 
dobri, a osude i kazne, ako su loši. 

Odgovornost postoji zato i samo onda kada je čovjek 
mogao drukčije i suprotno odlučiti, a to mogu dušev¬ 
no zdrave osobe. Etička sloboda je dakle jedan od 
znakova duševnog zdravlja. 

Sloboda — samoostvarenje — potvrditi i optimalo raz¬ 
viti svoje sposobnosti i mogućnosti kroz odluke za 
pravednost, poštenje, konstruktivnost, dobrotu i lju¬ 
bav. Uvijek kada se čovjek odlučuje za pravednost, 
poštenje, dobrotu, ljubav, konstruktivnost ili pošto¬ 
vanje prema sebi ili drugima, on ostvaruje sebe onak¬ 
vim kakav treba biti i kakav je vrijedno biti, on ili ona 
sebe čini vrijednim, dragocjenim, pozitivnim. 

Sloboda savjesti — čovjekovo neotuđivo pravo da bez 
vanjske prisile traži i spoznaje stvarnost, istinu i činje¬ 
nice o tome što je dobro, a što je zlo, što je ispravno i 
prihvatljivo, a što lažno i neprihvatljivo. Slobodu sav¬ 
jesti treba razlikovati od slobode da čovjek čini nepra¬ 
vedna i nepoštena djela. Odgovarajuća vanjska za¬ 
konska prisila je potrebna i pravedna, kad sprečava 
da se čovjek, pojedinac ili skupina ponaša i postupa 
nepravedno, zlo i protiv dobrote i ljubavi. 

Sloboda — vjerska — Pravo čovjeka da bez vanjske 
prisile traži istinu o sebi, Bogu, svijetu i vjeri i da bez 
vanjske prisile prihvaća ono što sazna ili razumije kao 
točno, realno i istinito o sebi, Bogu, svijetu i vjeri. 

Sloboda — zloupotreba — Kada se čovjek odlučuje za 
zlo, nepravdu, nepoštenje. protiv dobrote i ljubavi on 
zlo (negativno, destruktivno, štetno) upotrebljava 
etičku slobodu. 

Sprečavanje većeg zla — činiti manje zlo da bi se izbje¬ 
glo veće — treba razlikovati etičko zlo kao nepoštenje i 
nepravdu, i zla, koja škode i smetaju, ali su sama po 
sebi etički neutralna, npr. bolest, neimašitna, gubitak 
novca, nezaposlenost, itd. Nepravda i nepoštenje nije 
nikada prihvatljivo. A stvarno je i nemoguće nekom 
manjom nepravdom spriječiti veću nepravdu. Nepri¬ 
hvatljivo je također da se nekom nepravdom i ne- 
poštenjem pokušava ukloniti ili se uklanja neko zlo 
koje je etički neutralno. Prihvatljivo je jedino da se 
manjim etičkim neutralnim zlom sprečava veće etički 
neutralno zlo, kao npr. operacijom tj. ranjavanjem ti¬ 
jela se ukloni dio želuca da bi se uklonila nemo¬ 
gućnost probave. Prihvatljivo je također da se etički 
neutralnim zlom. spriječi etičko zlo, na primjer zatvo¬ 
ri se kriminalac, da ne bi mogao činiti nove zločine. 

Tolerancija — konstruktivna — podnašanje, uvažava¬ 
nje i poštivanje ljudi ma kakvi bili. Podnašanje po- 

našanja, društvenih pojava, mišljenja, koja su različita 
od našega, a nisu nepoštena i nepravedna. Takva to¬ 
lerancija razumije i opravdava čovjeka, ali osuđuje i 
sprečava zli postupak i ponašanje. Papa Ivan XXIII. 
tako kaže da grijeh osuđujemo, a grešnika prihvaćamo, 
razumijemo i usmjeravamo prema istini i dobru. 

Tolerancija — destruktivna — podnosi i ne sprečava 
štetno, nepravedno, destruktivno i nepošteno pona¬ 
šanje, posebno kada je usmjereno prema drugima, 
slabima i marginaliziranima. 

Vjerski indiferentizam — stav, ponašanje, razmišljan¬ 
je. kao da nije važno i daje svejedno da li Bog postoji 
ili ne, je li katolička vjera zaista od Krista ustanovlje¬ 
na i željena ili nije. i je li Katolička crkva u nekom 
svom stavu u pravu ili nije. 

Vrline — pozitivne čovjekove moralne karakteristike. 
Pravednost, poštenje, marljivost, velikodušnost, um¬ 
jerenost u jelu i piću, veselje što je drugome dobro, 
darežljivost, roditeljska ljubav, radost, poštovanje 
prema sebi i drugima, razboritost, jakost, hrabrost... 

Zlo — etičko — sve stoje nepravedno, nepošteno i pro¬ 
tiv dobrote, ljubavi i konstruktivnosti. 

Zlo — etički neutralno — ono što čovjeku škodi, što mu 
je neugodno, što ga žalosti i smeta, a nije samo po sebi 
nepošteno i nepravedno - bol, bolest, neimaština, ne¬ 
uspjeh, doživljene nepravde, neljubeznosti i slično. 

Zlo — čovjekova sklonost zlu — činjenica i iskustvo, 
da je čovjeku teže biti dobar nego zao, da je čovjeku 
lakša lijenost nego marljivost, lakše živjeti na luđi 
račun, nego na svoj, da je lakše lagati i biti neiskren, 
nego govoriti istinu i biti iskren, da je lakše na uvredu 
reagirati uvredom, nego ostati pristojan, da je lakše i 
ugodnije osvetiti se, nego oprostiti, daje lakše biti ne¬ 
umjeren u jelu i piću, nego biti umjeren, da je lakše 
vrijeđati, nego poštivati, da je lakše biti Škrt nego da¬ 
režljiv, da je lakše zaviditi, nego se veseliti tuđem do¬ 
bru i uspjehu, daje lakše biti ljut i nervozan, nego mi¬ 
ran i strpljiv, da je lakše popuštati nepoštenim porivi¬ 
ma na području spolnosti, nego na području spolnosti 
biti dosljedno pošten i pravedan. Sticanjcm navike 
dobrog i poštenog ponašanja, čovjeku postaje sve 
lakše dobro, pravedno i pošteno ponašanje. 


Etičko neznanje - vanjski uzroci - premalo kvalitet¬ 
nog rada na širenju točnih spoznaja o tome što je za¬ 
ista pravedno, pošteno i konstruktivno. 

Etičko neznanje-osobni uzroci -premalo razmišljanja 
i iskrenog traženja što je zaista pravedno, pošteno i 
konstruktivno, i stoje prava dobrota i ljubav. Iskreno 
traženje uključuje stvarnu spremnost da se prihvati i 
prakticira svaki rezultat takvog traženja, ma koliko 
bio zahtjevan i/ili težak. 

Iz natuknica 


Demokraciju — prihvatljivu — političko ili društveno 
uređenje u kojem se o zajedničkim stvarima odlučuje 
izjašnjavanjem onih kojih se stvar tiče. a prihvaća se ono 
rješenje za koje se izjasni većina. U prihvatljivoj 
demokraciji hira se između više rješenja, koja su sva 
poštena i pravedna prema svima na koje se odražav aju 
posljedice istih. 

Dcmokruciju — neprihvatljiva — političko ili društveno 
uređenje u kojem većina nameće nepravedna, nepoštena i 
štetna rješenja za sve ili dio ljudi na koje se odnose rješenja. 
Primjer neprihvatljivog demokratskog većinskog 
odlučivanja je kada parlament ozakonjuje usmrćivanjc 
nerođene djece (pobačaj) ili starih i bolesnih (eutanazija). 

Istina — točna spoznaja stvarnosti kakva jest. 

Savjest kao sposobnost — specifična čovjekova osobina po 
kojoj razlikuje dobro i zlo, pravdu od nepravde, poštenje od 
nepoštenja... 

Savjest — informirana — čovjekovo saznanje i uv jerenje 
što je dobro ili zlo bazirano na stvarnosti ili stvarnim 
činjenicama. 

Savjest — katolička — saznanje i uvjerenje što je dobro ili 
zlo. kud je i koliko je u skladu su stv arnim stavovima 
Katoličke crkve i crkvenog učiteljstva. 

